Μαρτέν Ονγκλά

Ο **Μαρτέν Ονγκλά Ιμά Β** (, γεννημένος στη Γιαουντέ του Καμερούν στις 16 Μαρτίου 1998) είναι Καμερουνέζος επαγγελματίας ποδοσφαιριστής, ο οποίος κατά τη διάρκεια της ποδοσφαιρικής του θητείας αγωνίζεται κυρίως στη θέση του αμυντικού μέσου αλλά έχει αγωνιστεί κατά το παρελθόν και στην θέση του κεντρικού αμυντικού. 

Kύρια χαρακτηριστικά του παίκτη είναι η δύναμη, η ένταση στις προσωπικές μονομαχίες και η ικανότητα να διαβάζει σωστά το παιχνίδι. Αγωνίζεται συνήθως μπροστά από την άμυνα, δίνει μάχες στον άξονα και βοηθά στην ισορροπία της ομάδας.
## Καριέρα
Ο Ονγκλά ξεκίνησε το ποδοσφαιρικό του ταξίδι, στη γενέτειρά του, και πιο συγκεκριμένα στην ακαδημία ποδοσφαίρου του πρώην επαγγελματία ποδοσφαιριστή Μπλέιζ Νκούφο, την **Nkufo Academy**. 

Το 2016, μετακόμισε στην Ισπανία για να ενταχθεί στην Γρανάδα. Εκεί, έπαιξε κυρίως για την αναπληρωματική ομάδα στην Σεγούντα Ντιβισιόν Β. Πραγματοποίησε το ντεμπούτο του στις 21 Αυγούστου 2016, ξεκινώντας βασικός σε έναν αγώνα που έληξε με ισοπαλία 1-1 εναντίον της Ατλέτικο Μάντσα Ρεάλ. 

Στις 28 Ιανουαρίου 2017, κλήθηκε στην πρώτη ομάδα, παίζοντας και τα 90 λεπτά του αγώνα πρωταθλήματος εναντίον της Βιγιαρεάλ, με τη Γρανάδα να νικάει  τον αγώνα με σκορ 2-0. Από την πρώτη του κιόλας χρονιά του στην Ισπανία κατέγραψε 10 συμμετοχές στη La Liga με τη φανέλα της πρώτης ομάδας.

Για τη σεζόν 2017/18, ο Ονγκλά προβιβάστηκε στην πρώτη ομάδα, η οποία έκτοτε είχε υποβιβαστεί στη Σεγούντα Ντιβισιόν. 

Τον Ιανουάριο του 2018, παραχωρήθηκε ως  δανεικός στην Μπαρτσελόνα Β για το υπόλοιπο της σεζόν, και κατέκτησε το **Catalan Super Cup** της χρονιάς 2017/18.

Αφού επέστρεψε στην αναπληρωματική ομάδα της Γρανάδα στο τέλος της περιόδου δανεισμού του, δόθηκε ξανά δανεικός τον Ιανουάριο του 2019. Σε αυτή την περίπτωση, πήγε στην ουκρανική  Καρπάτι Λβιβ μέχρι το τέλος της χρονιάς. .

Τον Ιούλιο, η Γρανάδα ακύρωσε τον δανεισμό και τον παραχώρησε  ως ελεύθερο, στην ομάδα της βελγικής Pro League, Άντβερπ. 

Με αυτόν τον σύλλογο, ο Ονγκλά υπέγραψε τετραετές συμβόλαιο και κατέκτησε το Κύπελλο Βελγίου το 2020. Στα δύο πρώτα χρόνια παρουσίας του στο Βέλγιο αποτέλεσε σημαντικό «γρανάζι» στη μεσαία γραμμή της Άντβερπ στις εγχώριες και ευρωπαϊκές διοργανώσεις (58 συμμετοχές, 5 γκολ, 3 ασίστ).

Όμως κατά τη σεζόν 2021/22, δόθηκε δανεικός στην ιταλική ομάδα της Σέριε Α, Ελλάς Βερόνα. Ο δανεισμός περιελάμβανε οψιόν αγοράς, την οποία ο σύλλογος άσκησε στο τέλος της σεζόν, με το ύψος της μεταγραφής να ξεπεράσει  τα 3.500.000 ευρώ.

Στις 31 Ιανουαρίου 2023, η Ιταλική ομάδα τον παραχώρησε ως δανεικός μέχρι το τέλος της σεζόν, στη [Ρεάλ Βαγιαδολίδ]]. Έπαιξε 16 αγώνες, αλλά δεν μπόρεσε να αποφύγει τον υποβιβασμό και επέστρεψε στη Βερόνα στο τέλος του δανεισμού.

Στις 12 Ιανουαρίου 2024, έφυγε οριστικά από την ιταλική ομάδα για να επιστρέψει  και πάλι στη Γρανάδα.

Αυτή η δεύτερη θητεία στον σύλλογο έληξε τον Ιανουάριο του 2026, και το διάστημα αυτό ο παίκτης κατέγραψε (σε Λα Λίγκα και Σεγκούντα Ντιβισιόν) 51 συμμετοχές (4 γκολ, 2 ασίστ).

Τελικά δόθηκε τυπικώς δανεικός στον Άρη Θεσσαλονίκης, αλλά με υποχρεωτική οψιόν αγοράς.  

Πραγματοποίησε το ντεμπούτο του στις 18 Ιανουαρίου 2026, σε έναν εκτός έδρας αγώνα Πρωταθλήματος με αντίπαλο την ΑΕΛ, αφού μπήκε ως αλλαγή στο 46ο λεπτό της αναμέτρησης. 
## Εθνικές ομάδες
Ο Ονγκλά εκπροσώπησε το Καμερούν στο Κύπελλο Εθνών Αφρικής Κ- 17 του 2015. Στην ήττα τους με 3-1 από το Μάλι στον εναρκτήριο αγώνα των ομίλων, σκόραρε το γκολ που ισοφάρισε προσωρινά το σκορ σε 1-1. Το Καμερούν έχασε και τους τρεις αγώνες των ομίλων του και αποκλείστηκε. 

Στην προκριματική περίοδο για το Κύπελλο Εθνών Αφρικής Κ-20 του 2017, ο Ονγκλά συνέβαλε με ένα γκολ στη νίκη με 3-0 εναντίον της Λιβύης, βοηθώντας το Καμερούν να φτάσει στον τελικό, αλλά δεν συμμετείχε Σε αυτόν.

Το 2019, εκπροσώπησε το Καμερούν στο Κύπελλο Εθνών Αφρικής Κ-23, το οποίο χρησίμευσε επίσης ως προκριματικό για τους Ολυμπιακούς Αγώνες του 2020. Το Καμερούν δεν κατάφερε να προκριθεί. 

Ο Ονγκλά χρίστηκε διεθνής και με την Εθνική Καμερούν, με σταθερή παρουσία κατά τα τελευταία χρόνια (35 συμμετοχές, 1 γκολ). Έκανε το ντεμπούτο του για την εθνική ομάδα του Καμερούν στις 16 Νοεμβρίου 2020, σε μια νίκη με 2-0 επί της Μοζαμβίκης σε έναν αγώνα προκριματικών του Κυπέλλου Εθνών Αφρικής του 2022.

Μετά την επιτυχή πρόκριση, κλήθηκε στην ομάδα του Καμερούν. Έπαιξε στον αγώνα της φάσης των ομίλων εναντίον της Αιθιοπίας, στον γύρο των 16 εναντίον των Κομορών, στον προημιτελικό εναντίον της Γκάμπια και στον ημιτελικό εναντίον της Αιγύπτου, τον οποίο το Καμερούν έχασε στα πέναλτι.

Έχει συμμετάσχει σε άλλες μεγάλες διοργανώσεις, συμπεριλαμβανομένου του Κυπέλλου Εθνών Αφρικής 2021 και του  Παγκοσμίου Κυπέλλου  του 2022 στο Κατάρ, με προπονητής της εθνικής ομάδας, τον **Ριγκομπέρ Σονγκ**. 

## Διακρίσεις

Ως παίκτης της Άντβερπ:
* Κύπελλο Βελγίου: 2020

Ως παίκτης της Μπαρτσελόνα Β:
***Catalan Super Cup**: 2017-18

## Παραπομπές

## Εξωτερικοί σύνδεσμοι
* 
* 

 

Κατηγορία:Καμερουνέζοι ποδοσφαιριστές
Κατηγορία:Ποδοσφαιριστές Εθνικής Καμερούν
Κατηγορία:Ποδοσφαιριστές Εθνικής Καμερούν Κ20
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Μέσοι ποδοσφαιριστές
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Μπαρτσελόνα Β
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές ΦΚ Καρπάτι Λβιβ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Ελλάς Βερόνα
Κατηγορία:Ποδοσφαιριστές Ρεάλ Βαγιαδολίδ
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Ουκρανία
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Βέλγιο